Sodba Splošnega sodišča (prvi senat) z dne 7. novembra 2013 –
Budziewska proti UUNT – Puma (Félin bondissant)
(Zadeva T‑666/11)
„Model Skupnosti – Postopek ugotavljanja ničnosti – Registrirani model Skupnosti v obliki mačke v skoku – Prejšnji modeli – Razlog za ničnosti – Neobstoj individualne narave – Seznanjeni uporabnik – Stopnja svobode oblikovalca – Neobstoj različnega celotnega vtisa – Člena 6 in 25(1)(b) Uredbe (ES) št. 6/2002“
1.                     Modeli Skupnosti – Razlogi za ničnost – Neobstoj individualne narave – Model, ki na seznanjenega uporabnika ne naredi celotnega vtisa, ki se razlikuje od celotnega vtisa, ki ga naredi prejšnji model – Merila presoje – Svoboda oblikovalca (Uredba Sveta št. 6/2002, člena 6(2) in 25(1)(b)) (Glej točko 21.)
2.                     Modeli Skupnosti – Razlogi za ničnost – Neobstoj individualne narave – Razkritje s strani oblikovalca ali njegovega pravnega naslednika – Dokaz razkritja (Uredba Sveta št. 6/2002, členi 6(1), 7(1) in 25(1)(b)) (Glej točko 24.)
3.                     Modeli Skupnosti – Razlogi za ničnost – Neobstoj individualne narave – Model, ki na seznanjenega uporabnika ne naredi celotnega vtisa, ki se razlikuje od celotnega vtisa, ki ga naredi prejšnji model – Oblika mačke v skoku (Uredba Sveta št. 6/2002, člena 6(1) in 25(1)(b)) (Glej točke 26, 36 in od 41 do 43.)
4.                     Modeli Skupnosti – Razlogi za ničnost – Neobstoj individualne narave – Model, ki na seznanjenega uporabnika ne naredi celotnega vtisa, ki se razlikuje od celotnega vtisa, ki ga naredi prejšnji model – Celovita presoja vseh elementov prejšnjega modela (Uredba Sveta št. 6/2002, člena 6(1) in 25(1)(b)) (Glej točke od 29 do 31.)
5.                     Modeli Skupnosti – Razlogi za ničnost – Neobstoj individualne narave – Seznanjeni uporabnik – Pojem (Uredba Sveta št. 6/2002, člena 6(1) in 25(1)(b)) (Glej točko 32.)
6.                     Sodni postopek – Vloga, s katero se postopek začne – Formalne zahteve – Kratek povzetek navajanih razlogov – Enake zahteve za očitke, navedene v podporo tožbenemu razlogu (Statut Sodišča, člen 21, prvi odstavek; Poslovnik Splošnega sodišča, člen 44(1)(c)) (Glej točko 34.)
Predmet
Tožba zoper odločbo tretjega odbora za pritožbe UUNT z dne 23. septembra 2011 (zadeva R 1137/2010‑3) v zvezi s postopkom za ugotavljanje ničnosti med družbo Puma AG Rudolf Dassler Sport in Danuto Budziewsko.
Izrek
1.
Tožba se zavrne.
2.
Danuti Budziewski se naloži plačilo stroškov.